Sevdalinko

Sevdalinko aŭ sevdalinka estas speco de tradicia muziko tipa de Bosnio.  Tre ofte ĉi tiu nomo estas mallongigita al sevdah. Sevdalinko estas la tradicia bosnia popolmuziko, kiu estas populara en multaj partoj de la antaŭa Jugoslavio, inkluzive de Serbio, Kroatio, Montenegro kaj Nord-Makedonio . 

 Historio 
La origino de tiu muzikĝenro trovas sian originon en la epoko kiam la Otomana Imperio regis super la balkana duoninsulo, sed oni ne konas la nomojn de la plej multaj komponistoj.  La vorto sevdah venas de la turka lingvo en kiu ĝi signifas "staton de amasa ekstazo". Ĝi estas derivata de la araba termino säwdâ, kiu signifas "melankolion" aŭ sevda, kiu signifas "pasion" aŭ "malsana de amo".  Efektive, malnovaj grekaj kaj arabaj kuracistoj opiniis, ke galo estis unu el la kvar bazaj substancoj de la homa korpo, ke ĝi tuŝis la emocian vivon kaj kaŭzis melankolian kaj malbonan humuron.  La amo povas foje kaŭzi tian animon, ĝi estas la sama vorto, kiu estas uzata en la turka por priskribi ĉi tiujn du animstatojn. 

 Karakterizoj  
En sia muzika formo, la sevdalinko karakteriziĝas per modera ritmo kaj riĉa harmonio, kiu emas al melankolio ĉe la aŭskultantoj.  La sevdalinkaj kantoj estas tre ellaboritaj, emocie ŝargitaj kaj tradicie kantitaj kun pasio kaj fervoro.  La kantistoj ofte altrudas la ritmon kaj ritmon de la kanto, kiu povas varii dum la kantado.  Kvankam la klasika interpretado antaŭsupozas virseksan soliston, ne maloftas ke ankaŭ kantistinoj pruntas sian voĉon al ĝi.  Kutime, la kantistoj estas akompanataj de malgranda orkestro, kiu inkludas akordionon, violonon, gitaron (aŭ alian kordinstrumenton), foje flutojn aŭ klarnetojn, basojn kaj tamburojn.  En la pasinteco oni enmiksis ankaŭ aliajn tradiciajn instrumentojn kiel ekzemple la baglamo (saz aŭ turka liuto).  Vi ofte povas aŭdi violonon aŭ akordiono-solojn inter la versoj.  La tekstoj similas al tiuj en balado, kutime pri temojn de amo kaj malfeliĉa amo. 

En la 1990-aj jaroj, kolektivo de muzikistoj, Mostar Sevdah Reunion, transprenis la plej popularan bosnian sevdalinke kaj en 2016 alia kolektivo de muzikistoj, Espo Despo, eldonis originalan diskon kun sevdalinkoj (Bosniumas)Recenzo de KD Bosniumas en Kalingrada Esperanto-Radio (Sezonoj)de la 24-a de februaro 2019 (ekde 17 minutoj)Bosniumas de Espo Despo, Vinilkosmo. 

 Notoj kaj referencoj 
Tiu ĉi artikolo estas traduko parta aŭ tuta de la artikolo en la anglalingva vikipedio, titolita « Sevdalinka » (vidu la liston kun la kontribuintoj).

 Eksteraj ligiloj 

 (bosnia, angla) http://sevdalinke.com/muzika.php - Multaj sevdalinke en la retejo Sevdalinke.com     . 
 (angla) Historio  
Vinilkosmo.com (KD Bosniumas de Espo Despo)

 Referencoj 

Kategorio:Tradiciaj muzikoj
Kategorio:Kulturo de Bosnio kaj Hercegovino
Kategorio:Muziko de Bosnio kaj Hercegovino
Kategorio:Bosna historio
Kategorio:Bosna kulturo
Kategorio:Turkaj vortoj kaj esprimoj